paragraph_text: Neville Longbottom (31. srpnja 1980.) je izmišljeni lik iz serijala knjiga o Harryju Potteru. Jedino je dijete aurora Franka i Alice Longbottom. Bucmast je i smeđokos dječak iz obitelji s dugom čarobnjačkom tradicijom. Ipak, po njemu se to ne bi moglo zaključiti. Uvijek je rastresen i smotan. Upada u komične nevolje ili druge nenamjerno dovodi u opasnost. Stalno zaboravlja lozinku za kulu Gryffindora. Prosječan je učenik, ali se trudi biti što bolji. To profesori cijene pa su mu i mnogi nestašluci oprošteni. Najdraži predmet u Hogwartsu mu je Travarstvo.